Maailman terveysjärjestö WHO:lla on jäsenmaiden sille antaman mandaatin perusteella keskeinen koordinoiva rooli pandemioiden ja muiden laaja-alaisten terveyshätätilanteiden torjunnassa. WHO voi avustaa jäsenmaitaan niiden pyynnöstä terveyshätätilanteissa. Lisäksi jäsenmaat voivat laatia WHO:n puitteissa kansainvälisiä sopimuksia. Tällainen sopimus on mm. WHO:n kansainvälinen terveyssäännöstö (International Health Regulations, IHR 2005), joka on laadittu torjumaan rajat ylittäviä terveysuhkia. Suomi on voimaansaattanut kansainvälisen terveyssäännöstön vuonna 2007.